Fikri Rusli

Fikri Rusli (lahir Muhammad Fikri Rusli; 11 Januari 1991) merupakan seorang personaliti media sosial, atlet olahraga, jurulatih kecergasan, duta dan model terkenal dari Malaysia. Selain itu, beliau juga pernah mewakili negara dalam acara 400m dan 4×400m di Sukan Universiti Dunia (Universiade) pada tahun 2011.

Kehidupan Peribadi
Fikri Rusli dilahirkan di Tangkak, Johor dan merupakan anak pertama daripada 5 orang adik beradik. Selain itu, beliau telah berjaya melanjutkan pengajiannya di Universiti Teknologi MARA (UiTM) dan memperoleh Diploma Pengajian Sukan serta Ijazah Sarjana Muda dalam bidang sains sukan.

Pada tahun 2017, Fikri memilih untuk menamatkan zaman bujang bersama wanita pilihan hatinya, Ieda Ramli yang merupakan seorang peguam. Hasil daripada perkahwinan, beliau dan isteri memiliki 2 orang cahaya mata iaitu Airaa Nisa binti Muhammad Fikri dan Aidan Noah bin Muhammad Fikri.

Kerjaya
Fikri Rusli memulakan kerjayanya sebagai jurulatih kecergasan ketika bekerja disebuah pusat gimnasium "Fitness First" yang terletak dikawasan Lembah Klang selama beberapa tahun. Kemudian beliau mengundurkan diri dari "Fitness First" untuk memulakan tugasnya selaku pakar fisiologi senaman di "IDEAL Health And Centre" yang bertempat di Bangsar, Kuala Lumpur sehingga kini.

Biarpun sibuk dengan tugasan harian ditempat kerja, Fikri juga aktif dalam media sosial dan bertindak sebagai pencipta kandungan dengan menghasilkan kandungan-kandungan berkonsepkan gaya hidup serta kesihatan demi menyampaikan mesej yang positif kepada golongan masyarakat.

Kontroversi
Nama Fikri Rusli pernah meledak dalam radar dunia hiburan maya apabila sekitar tahun 2018, sosoknya tiba-tiba menjadi sebutan hangat netizen. Segalanya bermula apabila tular di laman sosial – khususnya di platform Tumblr dan Twitter (kini dikenali sebagai X) – sebuah video bersama beberapa keping gambar berunsur eksplisit yang didakwa menyerupai dirinya. Fenomena tersebut pantas merebak bagaikan api dalam sekam, sehingga memaksa Fikri menyahaktif sementara akaun media sosialnya demi meredakan gelombang kontroversi.

Namun begitu, sehingga ke hari ini, Fikri kekal memilih untuk berdiam diri tanpa sebarang kenyataan balas mahupun pengakuan mengenai gosip panas tersebut. Sikap kunci mulut ini sekali gus menimbulkan pelbagai spekulasi dalam kalangan peminat dan netizen – ada yang percaya, ada juga yang menolak bulat-bulat. Walau apa pun, kontroversi itu tetap menjadi antara episod paling diingati yang pernah mengaitkan nama Fikri Rusli dalam landskap hiburan maya.

Filemografi
Televisyen
 Tahun Tajuk Peranan Saluran TV Catatan 2020 Borak KopitiamTetamu jemputan TV3 Menerusi segmen "Tips Pemakanan Sihat Bersama Coach Fikri Rusli" (7 Jun) 

Radiografi
Radio
 Tahun Tajuk Peranan Saluran Radio Catatan2021 Santai Sihat - Sihat Ke Tak? Tetamu jemputan Nasional FM Tajuk: Senaman bagi "beginner" di rumah ketika "lockdown". (7 Julai)  Santai Sihat - Sihat Ke Tak? Tetamu jemputan Nasional FM Tajuk: Cara senaman squat yang betul (28 Julai)

Endorsmen

 2017 - Duta pakaian sukan jenama Ultron.

 2018 - Duta pakaian sukan jenama Viq Apparel.

Pencapaian

 2009 hingga 2011 - Pemenang Pingat Emas dalam acara 400m dan 4×400m di Majlis Sukan Universiti Malaysia (MASUM).

 2011 - Pemenang Pingat Perak dalam acara 400m dan 4×400m di Sukan Malaysia (SUKMA).

Rujukan